हरियाणा के फरीदाबाद जिले के मानव रचना विश्वविद्यालय से बीटेक (सिविल इंजीनियरिंग) करने वाले मनजीत ने खेती की राह चुनी। उन्होंने इस धारणा को गलत साबित किया है कि युवा खेती में नवोन्मेषक की भूमिका में नहीं निभा सकते। इंजीनियरिंग के क्षेत्र में भविष्य की संभावनाएं तलाशने के बजाय मनजीत ने मल्टीपल ऑर्गेनिक क्रापिंग पद्धति से खेती शुरू की और एक एकड़ में बेड सिस्टम से आठ फसलें उगाईं।